text: बैठक में अपने करीबियों को टिकट दिलाने के लिये कांग्रेस के वरिष्ठ नेता दिग्विजय सिंह और ज्योतिरादित्य सिंधिया आपस में भिड़ गए। बात इतनी बढ़ गई कि राहुल के समझाने पर भी कोई सुनने के तैयार नहीं था। दोनों के बीच कहासुनी और पुराने मुद्दों पर हुई, दोनों एक दूसरे को खूब खरी-खोटी सुनाई। दोनों के बीच विवाद सुलझाने के लिए राहुल को तीन सदस्यीय समिति बनानी पड़ी। विवाद सुलझाने के लिए तीन सदस्यीय कमेटी का गठन किया गया है। जिसमें अशोक गहलोत, वीरप्पा मोइली और अहमद पटेल को रखा गया है।